Document ID: 31999L0022

Reference:
EUR-Lex - 31999L0022 - SK
Dôležité právne oznámenie
|
31999L0022
Úradný vestník L 094 , 09/04/1999 S. 0024 - 0026
Smernica Rady 1999/22/ESz 29. marca 1999o chove voľne žijúcich živočíchov v zoologických záhradáchRADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 130s ods. 1,so zreteľom na návrh Komisie,so zreteľom na stanovisko Hospodárskeho a sociálneho výboru [1],konajúc v súlade s postupom stanoveným v článku 189c zmluvy [2],keďže nariadenie Rady (EHS) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi [3] vyžaduje dôkaz dostupnosti vhodných zariadení na umiestnenie a starostlivosť o živé jedince mnohých druhov predtým, ako sa povolí ich dovoz do spoločenstva; keďže toto nariadenie zakazuje vystavovanie jedincov druhov uvedených v prílohe A na verejnosti na komerčné účely, ak nebola poskytnutá osobitná výnimka na vzdelávacie, výskumné alebo chovné účely;keďže smernica Rady 79/409/EHS z 2. apríla 1979 o ochrane voľne žijúceho vtáctva [4] a smernica Rady 92/43/EHS z 21. mája 1992 o ochrane prírodných biotopov a voľne žijúcich živočíchov a rastlín [5] zabraňujú lovu a obchodovaniu s veľkým počtom druhov, pokiaľ neboli poskytnuté výnimky zo špecifických dôvodov, ako je výskum a vzdelávanie, obnova populácie, opätovné vypúšťanie a chov;keďže správne vykonávanie existujúcich a budúcich právnych predpisov spoločenstva o ochrane voľne žijúcich živočíchov a potreba zabezpečenia, aby zoologické záhrady náležite plnili svoju dôležitú úlohu pri ochrane druhov, verejného vzdelávania a/alebo vedeckého výskumu, sa stanú nevyhnutnými pre poskytnutie spoločných základov pre právne predpisy členských štátov s ohľadom na udeľovanie licencií a kontroly zoologických záhrad, chov živočíchov v zoologických záhradách, školenie personálu a vzdelávanie navštevujúcej verejnosti;keďže sa na úrovni spoločenstva vyžaduje opatrenie, aby v rámci spoločenstva existovali zoologické záhrady, ktoré prispievajú k zachovaniu biologickej diverzity v súlade so záväzkom spoločenstva prijať opatrenia pre ex situ zachovanie podľa článku 9 dohovoru o biologickej diverzite;keďže viaceré organizácie, ako napríklad Európska asociácia zoologických záhrad a akvárií, vydali metodické príručky o starostlivosti a umiestnení zvierat v zoologických záhradách, ktoré môžu pomáhať tam, kde je to vhodné, pri príprave a prijímaní národných predpisov,PRIJALA TÚTO SMERNICU:Článok 1CieľCieľ tejto smernice je ochrana voľne žijúcich živočíchov a zachovanie biologickej diverzity prostredníctvom opatrení členských štátov zabezpečujúcich udeľovanie licencií a kontrolu zoologických záhrad v spoločenstve, a týmto posilňovať úlohu zoologických záhrad pri zachovávaní biologickej diverzity.Článok 2DefiníciaNa účely tejto smernice "zoologická záhrada" znamená všetky stále zariadenia, kde sa chovajú živočíchy voľne žijúcich druhov na vystavovanie verejnosti počas 7 alebo viacerých dní v roku, s výnimkou cirkusov, obchodov so živočíchmi a zariadení, ktoré členské štáty oslobodili od požiadaviek tejto smernice na základe toho, že nevystavujú na verejnosti značný počet zvierat alebo druhov a že táto výnimka neohrozí ciele tejto smernice.Článok 3Požiadavky na zoologické záhradyČlenské štáty prijmú opatrenia podľa článkov 4, 5, 6 a 7, aby zabezpečili, že všetky zoologické záhrady vykonajú tieto ochranné opatrenia:- účasť na výskume, ktorý je prínosom pre druhy, a/alebo na odborných školeniach na získanie zručností potrebných na ochranu a/alebo na výmene informácií vo vzťahu k ochrane druhov a/alebo, ak je to vhodné, na chove v zajatí, na obnovovaní alebo opätovnom vypúšťaní druhov do voľnej prírody,- podpora výchovy verejnosti a jej povedomia vo vzťahu k ochrane biologickej diverzity, najmä poskytovaním informácií o vystavených druhoch a ich prirodzených biotopoch,- umiestnenie živočíchov v podmienkach, ktoré majú za cieľ uspokojenie biologických požiadaviek a požiadaviek ochrany jednotlivých druhov, okrem iného zabezpečením špeciálneho obohatenia výbehu jednotlivých druhov, a udržiavanie vysokej úrovne chovu s rozvinutým programom preventívnej a liečebnej veterinárnej starostlivosti a podávania potravy,- zabránenie úniku živočíchov na zamedzenie možného ekologického ohrozenia pôvodných druhov a zabránenie vniknutiu vonkajších škodcov a nákazy,- vedenie aktuálnej evidencie zoologickej záhrady podľa evidovaných druhov.Článok 4Udeľovanie licencií a kontrola1. Členské štáty prijmú opatrenia na udeľovanie licencií a kontroly existujúcich a nových zoologických záhrad na zabezpečenie súladu s požiadavkami článku 3.2. Každá zoologická záhrada bude mať licenciu do štyroch rokov od nadobudnutia účinnosti tejto smernice alebo v prípade nových zoologických záhrad predtým, ako budú otvorené pre verejnosť.3. Každá licencia bude obsahovať podmienky na uplatnenie požiadaviek článku 3. Dodržiavanie podmienok bude monitorované okrem iného aj prostredníctvom pravidelnej kontroly a prijmú sa primerané kroky na zabezpečenie tohto dodržiavania.4. Pred udelením, zamietnutím, predĺžením obdobia alebo podstatnou zmenou licencie bude príslušnými orgánmi členských štátov vykonaná kontrola s cieľom určenia, či sú alebo nie sú splnené podmienky udelenia licencie alebo navrhované licenčné podmienky.5. Ak zoologická záhrada nemá licenciu v súlade s touto smernicou alebo nie sú splnené podmienky licencie, zoologická záhrada alebo jej časť:a) bude príslušným orgánom pre verejnosť uzatvorená a/alebob) splní príslušné požiadavky určené príslušným orgánom na zabezpečenie súladu s podmienkami licencie.Ak tieto požiadavky nebudú splnené v primeranej lehote určenej príslušnými orgánmi, ktorá ale nepresahuje dva roky, príslušný orgán odoberie alebo zmení licenciu a uzatvorí zoologickú záhradu alebo jej časť.Článok 5Licenčné požiadavky stanovené v článku 4 sa neuplatňujú, ak členský štát môže k spokojnosti Komisie preukázať, že cieľ tejto smernice, ako je stanovený v článku 1, a požiadavky vzťahujúce sa na zoologické záhrady, stanovené v článku 3, sa plnia a priebežne dodržiavajú prostredníctvom systému alebo regulácie a registrácie. Takýto systém by mal okrem iného obsahovať aj ustanovenia týkajúce sa kontroly a uzatvorenia zoologickej záhrady, ktoré sú ekvivalentné opatreniam uvedeným v článku 4 ods. 4 a 5.Článok 6Uzatvorenie zoologických záhradV prípade zatvorenia zoologickej záhrady alebo jej časti príslušný orgán zabezpečí, aby boli príslušné živočíchy ošetrené alebo umiestnené za podmienok, ktoré považuje členský štát za primerané a zhodné s účelmi a opatreniami tejto smernice.Článok 7Príslušné orgányČlenské štáty označia príslušné orgány na účely tejto smernice.Článok 8PokutyČlenské štáty určia pokuty uplatniteľné pri porušení ustanovení vnútroštátnych právnych predpisov prijatých na základe tejto smernice. Pokuty musia byť účinné, primerané a odrádzajúce.Článok 9Vykonávanie1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 9. apríla 2002. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii hlavné ustanovenia vnútroštátnych právnych predpisov, ktoré prijmú v oblasti pôsobnosti tejto smernice.Článok 10Nadobudnutie účinnostiTáto smernica nadobúda účinnosť dňom jej uverejnenia v Úradnom vestníku Európskych spoločenstiev.Článok 11Táto smernica je adresovaná členským štátom.V Bruseli 29. marca 1999Za RadupredsedaF. Müntefering[1] Ú. v. ES 204, 15.7.1996, s. 63.[2] Stanovisko Európskeho parlamentu z 29. januára 1998. (Ú. v. ES C 56, 23.2.1998, s. 34), spoločná pozícia Rady z 20. júla 1998 (Ú. v. ES C 364, 25.11.1998, s. 9) a rozhodnutie Európskeho parlamentu z 10. februára 1999 (ešte neuverejnené v úradnom vestníku).[3] Ú. v. ES L 61, 3.3.1997, s. 1. Nariadenie naposledy zmenené a doplnené nariadením Komisie (ES) č. 2307/97 (Ú. v. ES L 325, 27.11.1997, s. 1).[4] Ú. v. ES L 103, 25.4.1979, s. 1. Smernica naposledy zmenená a doplnená nariadením Komisie 97/49/ES (Ú. v. ES L 223, 13.8.1997, s. 9).[5] Ú. v. ES L 206, 22.7.1992, s. 7. Smernica naposledy zmenená a doplnená nariadením Komisie 97/62/ES (Ú. v. ES L 305, 8.11.1997, s. 42).--------------------------------------------------

Summary:
Úloha zoologických záhrad pri zachovávaní biologickej diverzity
Úloha zoologických záhrad pri zachovávaní biologickej diverzity
ZHRNUTIE K DOKUMENTU:
Smernica 1999/22/ES o chove voľne žijúcich živočíchov v zoologických záhradách
SÚHRN
AKÝ JE CIEĽ TEJTO SMERNICE?
Smernicou sa podporuje ochrana a zachovanie druhov voľne žijúcich živočíchov prostredníctvom posilnenia úlohy zoologických záhrad pri zachovávaní biologickej biodiverzity.
Zahŕňa pravidlá týkajúce sa udeľovania licencií a kontroly zoologických záhrad s cieľom zabezpečiť, že dodržiavajú požadované ochranné opatrenia.
HLAVNÉ BODY
Rozsah pôsobnosti
„Zoologická záhrada“ sa vymedzuje ako stále zariadenie, v ktorom sú živé voľne žijúce živočíchy  vystavené na verejnosti počas siedmich alebo viacerých dní v roku.
Obchody so živočíchmi a cirkusy sú zo smernice vyňaté.
Krajiny EÚ môžu zároveň z tejto smernice vylúčiť určité zariadenia, ak nevystavujú na verejnosti značný počet zvierat alebo druhov a ak táto výnimka neohrozí ciele tejto smernice.
Podmienky
V smernici sa od krajín EÚ vyžaduje, aby prijali opatrenia týkajúce sa udeľovania licencií a vykonávania pravidelných kontrol v zoologických záhradách s cieľom určiť, či sú splnené podmienky na ich udelenie.
S cieľom získania prevádzkovej licencie sú zoologické záhrady povinné:
zapojiť sa do výskumu, ktorého výsledky sú prínosom pre zachovanie druhov, výmenu informácií o ochrane druhov a/alebo rozmnožovaní v zajatí (obnovovaní populácie, opätovnom vypúšťaní druhov do voľnej prírody atď);
podporovať výchovu verejnosti a jej povedomie vo vzťahu k ochrane biologickej diverzity, najmä poskytovaním informácií o vystavených druhoch a ich prirodzených biotopoch;
umiestniť živočíchy v podmienkach, ktoré spĺňajú biologické požiadavky a požiadavky ochrany jednotlivých druhov, a to:
zabezpečením špeciálneho obohatenia výbehu jednotlivých druhov a
udržiavaním vysokej úrovne chovu s rozvinutými programami preventívnej a liečebnej veterinárnej starostlivosti a podávania potravy;
zabrániť úniku živočíchov na zamedzenie možného ekologického ohrozenia (napr. invazívne cudzokrajné druhy) pôvodných druhov a zabrániť vniknutiu vonkajších škodcov;
viesť aktuálnu evidenciu živočíchov v zariadení podľa druhov.
Udeľovanie licencií a kontrola
Krajiny EÚ musia prijať pravidlá udeľovania licencií a kontroly zoologických záhrad s cieľom zabezpečiť dodržiavanie požadovaných ochranných opatrení.
Každá zoologická záhrada musí mať licenciu.
Každá licencia obsahuje podmienky na presadzovanie potrebných ochranných opatrení.
Pred udelením, zamietnutím, predĺžením obdobia alebo podstatnou zmenou licencie musia príslušné orgány krajín EÚ vykonať kontrolu.
V prípade, že zoologická záhrada úplne alebo čiastočne nespĺňa právne požiadavky, príslušný orgán musí zoologickú záhradu alebo jej príslušnú časť pre verejnosť uzavrieť.
V prípade čiastočného alebo úplného zavretia zoologickej záhrady, príslušné živočíchy musia byť ošetrené alebo umiestnené za podmienok, ktoré považuje daná krajina EÚ za primerané a zlučiteľné s pravidlami tejto smernice.
Osvedčené postupy
V roku 2015 Európska komisia zverejnila príručku osvedčených postupov na uplatňovanie smernice o zoologických záhradách. Cieľom tejto príručky je pomôcť krajinám EÚ pri plnení požiadaviek smernice prostredníctvom výmeny skúseností a osvedčených postupov.
ODKEDY SA SMERNICA UPLATŇUJE?
              
Uplatňuje sa od 9. apríla 1999. Krajiny EÚ ju mali zapracovať do vnútroštátnych právnych predpisov do 9. apríla 2002.
AKT
            
Smernica Rady 1999/22/ES z 29. marca 1999 o chove voľne žijúcich živočíchov v zoologických záhradách (Ú. v. ES L 94, 9.4.1999, s. 24 – 26)
Posledná aktualizácia 06.06.2016